Amnesty:Burma yatega mabomu ya ardhini kuwazuia Rohingya\nVikosi vya usalama Burma vyasema vinapambana na wanamgambo

Hilo ni eneo ambako idadi kubwa ya waislamu wa Rohingya  wanatoroka ghasia.

Shirika hilo la kimataifa la kutetea haki za binaadamu linasema raia wapatao watatu wamejeruhiwa kwa milipuko hiyo ya kutegwa ardhini  katika wiki iliyopita, na inaarifiwa mwananmume mmoja aliuawa.

Watu walioshuhudia wameliambia shirika hilo  kwamba waliwaona maafisa wa usalama wa Burma wakitega mabomu hayo.

Umoja wa mataifa unasema zaidi ya waislamu laki mbili na nusu wa Rohingya wametoroka Myanmar tangu jeshi lianze operesheni dhidi ya wanamgambo  huko wiki mbili zilizopita.

Shirika la Umoja wa mataifa linalowashughulikia wakimbizi UNHCR linasema idadi hiyo imeongezeka  baada ya ukaguzi wa kina wa maeneo  ambayo awali hayakujumuishwa katika hesabu.

Waislamu wengi wa Rohingya wametembea kwa siku kadhaa wakipitia jangwani na milimani . 

Baadhi wamepanda maboti  wakivuka bahari ya Bengal.

\n\ntl;dr:
Amnesty International linasema lina ushahidi  kuwa vikosi vya usalama Myanmar vimetega mabomu ya ardhini yaliopigwa marufuku  katika mpaka na Bangladesh.